ระเบียบกรมประมงระเบียบกรมประมงเรื่องการปฏิบัติการของพนักงานเจ้าหน้าที่ในการค้นพ.ศ. ๒๕๕๙ เพื่อให้การปฏิบัติหน้าที่ของพนักงานเจ้าหน้าที่ในการค้นตามมาตรา ๑๐๒ (๕) แห่งพระราชกำหนดการประมง พ.ศ. ๒๕๕๘เป็นไปตามประมวลกฎหมายวิธีพิจารณาความอาญา และเพื่อถือปฏิบัติเป็นแนวเดียวกันอาศัยอำนาจตามความในมาตรา๑๐๒ วรรคสี่ แห่งพระราชกำหนดการประมง พ.ศ. ๒๕๕๘ อธิบดีกรมประมงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมประมงเรื่อง การปฏิบัติการของพนักงานเจ้าหน้าที่ในการค้น พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้อธิบดีกรมประมงรักษาการตามระเบียบนี้และให้มีอำนาจออกคำสั่งหรือประกาศ เพื่อปฏิบัติให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้หรือมิได้กำหนดไว้ในระเบียบนี้ ให้เสนอเรื่องต่ออธิบดีกรมประมงเพื่อวินิจฉัยชี้ขาดและคำวินิจฉัยของอธิบดีกรมประมงให้เป็นที่สุดข้อ๔ ในระเบียบนี้(๑)พนักงานเจ้าหน้าที่ หมายความว่าผู้ซึ่งรัฐมนตรีแต่งตั้งให้ปฏิบัติการตามพระราชกำหนดการประมง พ.ศ. ๒๕๕๘(๒)หมายค้น หมายความว่าหนังสือบงการที่ศาลออกตามเหตุของบทบัญญัติกฎหมายเพื่อค้นหาบุคคลหรือสิ่งของในที่รโหฐาน(๓)ที่รโหฐาน หมายความว่า ที่ต่าง ๆซึ่งมิใช่ที่สาธารณสถาน(๔)สาธารณสถาน หมายความว่า สถานที่ใด ๆซึ่งประชาชนมีความชอบธรรมที่จะเข้าไปได้(๕)ศาล หมายความว่าศาลที่มีเขตอำนาจเหนือท้องที่ที่จะทำการค้นหมวด ๑บททั่วไป ข้อ๕ เหตุที่จะออกหมายค้นได้มีดังต่อไปนี้(๑)เพื่อพบและยึดสิ่งของซึ่งจะเป็นพยานหลักฐานประกอบการสอบสวน ไต่สวนมูลฟ้อง หรือพิจารณา(๒)เพื่อพบและยึดสิ่งของซึ่งมีไว้เป็นความผิด หรือได้มาโดยผิดกฎหมายหรือมีเหตุอันควรสงสัยว่าได้ใช้หรือตั้งใจจะใช้ในการกระทำผิด(๓)เพื่อพบและช่วยบุคคลซึ่งได้ถูกหน่วงเหนี่ยวหรือกักขังโดยมิชอบด้วยกฎหมาย(๔)เพื่อพบบุคคลซึ่งมีหมายให้จับ(๕)เพื่อพบและยึดสิ่งของตามคำพิพากษาหรือตามคำสั่งศาลในกรณีที่จะพบหรือจะยึดโดยวิธีอื่นไม่ได้แล้วข้อ๖ ห้ามมิให้พนักงานเจ้าหน้าที่ร้องขอให้ออกหมายค้นซึ่งออกเพื่อพบหรือจับบุคคลเว้นแต่จะมีหมายจับบุคคลนั้นด้วยและพนักงานเจ้าหน้าที่ซึ่งจะจัดการตามหมายค้นนั้นต้องมีทั้งหมายค้นและหมายจับข้อ๗ การปฏิบัติการของพนักงานเจ้าหน้าที่ในการค้นนอกจากต้องถือปฏิบัติตามระเบียบนี้แล้ว จะต้องดำเนินการตามประมวลกฎหมายวิธีพิจารณาความอาญาและข้อบังคับของประธานศาลฎีกา ว่าด้วยหลักเกณฑ์และวิธีการเกี่ยวกับการออกคำสั่งหรือหมายอาญาพ.ศ. ๒๕๔๘ ด้วยหมวด ๒การร้องขอหมายค้น ข้อ๘ การร้องขอให้ออกหมายค้นให้ร้องขอต่อศาลที่มีเขตอำนาจเหนือท้องที่ที่จะทำการค้นข้อ๙ พนักงานเจ้าหน้าที่ซึ่งร้องขอให้ศาลออกหมายค้นจะต้องเป็นผู้มีอำนาจหน้าที่เกี่ยวข้องกับการสืบสวนหรือสอบสวนคดีที่ร้องขอออกหมายนั้นและต้องพร้อมที่จะมาให้ผู้พิพากษาสอบถามก่อนออกหมายได้ทันทีและต้องเป็นข้าราชการพลเรือนสามัญตำแหน่งประเภทวิชาการหรือประเภททั่วไปตั้งแต่ระดับชำนาญงานนายทหารเรือผู้มียศตั้งแต่ชั้นสัญญาบัตร หรือข้าราชการตำรวจผู้มียศตั้งแต่ร้อยตำรวจตรีหรือเทียบเท่าขึ้นไปข้อ๑๐ คำร้องขอให้ศาลออกหมายค้นต้องมีรายละเอียดและเอกสารประกอบดังต่อไปนี้(๑)ต้องระบุลักษณะและสิ่งของที่ต้องการหาและยึด หรือชื่อตัว ชื่อสกุล รูปพรรณอายุของบุคคลที่ต้องการหา และสถานที่ที่จะค้น ระบุบ้านเลขที่ ชื่อตัว ชื่อสกุล และสถานะของเจ้าของหรือผู้ครอบครองเท่าที่ทราบหากไม่สามารถระบุบ้านเลขที่ที่จะค้นได้ให้ทำแผนที่ของสถานที่ที่จะค้นและบริเวณใกล้เคียงแทน(๒)ต้องระบุเหตุที่จะออกหมายค้น ตามข้อ ๔พร้อมสำเนาเอกสารซึ่งสนับสนุนเหตุแห่งการออกหมายค้น(๓)แนบแบบพิมพ์หมายค้นที่กรอกข้อความครบถ้วนแล้วพร้อมสำเนารวมทั้งเอกสารอื่นที่เกี่ยวข้อง เช่น บันทึกคำร้องทุกข์หนังสือมอบอำนาจให้ร้องทุกข์ เป็นต้น มาท้ายคำร้องข้อ๑๑ ให้ผู้ร้องขอหรือเจ้าพนักงานผู้รับมอบหมายจากผู้ร้องขอนำคำร้องพร้อมเอกสารประกอบตามข้อ๑๐ ใส่ซองปิดผนึกประทับตรา ลับ ยื่นต่อศาลที่ขอให้ออกหมายนั้นข้อ๑๒ กรณีขอออกหมายนอกเวลาทำการปกติให้ดำเนินการเช่นเดียวกับการร้องขอในเวลาปกติตามข้อ ๑๐ และข้อ ๑๑และหากมีเหตุจำเป็นกรณีผู้พิพากษาที่เป็นผู้รับผิดชอบในการพิจารณาสั่งไม่อาจมาอยู่ที่ศาลได้ผู้ร้องขออาจนำคำร้องไปยื่นต่อผู้พิพากษานั้นโดยตรงก็ได้โดยติดต่อประสานงานกับเจ้าหน้าที่ศาลที่ประจำอยู่ที่ศาลนั้นเพื่อทราบถึงสถานที่ที่จะนำคำร้องไปยื่นข้อ๑๓ การร้องขอให้ออกหมายค้น ผู้ร้องขอต้องเสนอพยานหลักฐานที่น่าเชื่อว่าบุคคลหรือสิ่งของที่ค้นหาอยู่ในสถานที่ที่จะค้นและ(๑)กรณีค้นหาสิ่งของ(๑.๑)สิ่งของนั้นจะเป็นพยานหลักฐานประกอบการสอบสวน ไต่สวนมูลฟ้อง หรือพิจารณา(๑.๒)สิ่งของนั้นมีไว้เป็นความผิด หรือได้มาโดยผิดกฎหมาย หรือมีเหตุอันควรสงสัยว่าได้ใช้หรือตั้งใจจะใช้ในการกระทำความผิดหรือ(๑.๓)เป็นสิ่งของซึ่งต้องยึดหรือริบตามคำพิพากษาหรือคำสั่งศาลในกรณีที่จะพบหรือจะยึดโดยวิธีอื่นไม่ได้แล้ว(๒)กรณีค้นหาบุคคล(๒.๑)บุคคลนั้นถูกหน่วงเหนี่ยวหรือกักขังโดยมิชอบด้วยกฎหมาย หรือ(๒.๒)มีหมายให้จับบุคคลนั้นข้อ๑๔ การเสนอพยานหลักฐานต่อผู้พิพากษาให้ผู้ร้องขอสาบานหรือปฏิญาณตนและแถลงด้วยตนเองรวมทั้งตอบคำถามของผู้พิพากษาเกี่ยวกับข้อมูลที่ได้จากการสืบสวนสอบสวนหรือพยานหลักฐานที่สนับสนุนถึงเหตุแห่งการขอออกหมายนั้นผู้รู้เห็นเหตุการณ์หรือทราบข้อมูลอันเป็นเหตุแห่งการออกหมายค้นควรมาเบิกความต่อผู้พิพากษาด้วยตนเองในกรณีที่บุคคลดังกล่าวไม่สามารถมาเบิกความต่อผู้พิพากษาได้ผู้ร้องขออาจใช้บันทึกถ้อยคำของบุคคลดังกล่าวที่ได้สาบานตนว่าจะให้ถ้อยคำตามความเป็นจริงและได้กระทำต่อพนักงานฝ่ายปกครองหรือตำรวจชั้นผู้ใหญ่ซึ่งพนักงานฝ่ายปกครองหรือตำรวจชั้นผู้ใหญ่นั้นได้ลงลายมือชื่อรับรองว่าได้มีการให้ถ้อยคำตรงตามบันทึกเสนอเป็นพยานหลักฐานประกอบคำเบิกความของผู้ร้องขอก็ได้ข้อ๑๕ พยานหลักฐานที่อาจพิสูจน์ได้ว่ามีเหตุสมควรในการออกหมายค้นให้รวมถึง(๑)ข้อมูลที่ได้จากการสืบสวนสอบสวน เช่น บันทึกการสอบสวน บันทึกถ้อยคำของสายลับ หรือข้อมูลที่ได้จากการรายงานของแหล่งข่าวของพนักงานเจ้าหน้าที่หรือการหาข่าวจากผู้กระทำความผิดที่ทำไว้เป็นลายลักษณ์อักษรและข้อมูลที่ได้จากรายงานการเฝ้าสังเกตการณ์ของพนักงานเจ้าหน้าที่ที่ทำไว้เป็นลายลักษณ์อักษรเป็นต้น(๒)ข้อมูลที่ได้จากการวิเคราะห์ทางนิติวิทยาศาสตร์หรือที่ได้จากการใช้เครื่องมือทางวิทยาศาสตร์หรือเทคโนโลยี เช่นเครื่องมือตรวจพิสูจน์ของกลาง เครื่องมือตรวจพิสูจน์ทางพันธุกรรม เป็นต้น(๓)ข้อมูลที่ได้จากสื่ออิเล็กทรอนิกส์ เช่น ข้อมูลที่ได้จากจดหมายอิเล็กทรอนิกส์หรืออินเตอร์เน็ต เป็นต้น(๔)ข้อมูลที่ได้จากหนังสือของพนักงานอัยการเรื่องขอให้จัดการให้ได้ตัวผู้ต้องหา (อ.ก.๒๙)ข้อ๑๖ พนักงานเจ้าหน้าที่ซึ่งจะทำการค้นนอกเขตศาลจะร้องขอให้ออกหมายค้นต่อศาลได้ต่อเมื่อเป็นกรณีจำเป็นเร่งด่วนอย่างยิ่งและการร้องขอต่อศาลที่มีเขตอำนาจจะเกิดความล่าช้าเสียหายอย่างร้ายแรงต่อการปฏิบัติหน้าที่เช่น ผู้จะถูกออกหมายจับกำลังจะหลบหนีหรือสิ่งของที่ต้องการจะหาหรือยึดกำลังจะถูกโยกย้ายหรือถูกทำลายข้อ๑๗ พนักงานเจ้าหน้าที่ผู้ร้องขอตามข้อ ๑๖ต้องเป็นข้าราชการพลเรือนสามัญตำแหน่งประเภทอำนวยการตั้งแต่ระดับสูงหรือตำแหน่งประเภทวิชาการตั้งแต่ระดับเชี่ยวชาญนายทหารเรือผู้มียศตั้งแต่พลเรือตรี หรือข้าราชการตำรวจผู้มียศตั้งแต่พลตำรวจตรีขึ้นไปข้อ๑๘ ในกรณีจำเป็นเร่งด่วนและมีเหตุอันควรซึ่งผู้ร้องขอหมายค้นไม่อาจไปพบผู้พิพากษาได้ผู้ร้องขออาจร้องขอต่อผู้พิพากษาทางโทรศัพท์ โทรสาร สื่ออิเล็กทรอนิกส์หรือสื่อสารสนเทศประเภทอื่นที่เหมาะสม เพื่อขอให้ศาลออกหมายค้นก็ได้ข้อ๑๙ พนักงานเจ้าหน้าที่ผู้ร้องขอตามข้อ ๑๘ต้องเป็นข้าราชการพลเรือนสามัญตำแหน่งประเภทอำนวยการตั้งแต่ระดับต้น หรือตำแหน่งประเภทวิชาการตั้งแต่ระดับชำนาญการพิเศษหรือตำแหน่งประเภททั่วไปตั้งแต่ระดับอาวุโส นายทหารเรือผู้มียศตั้งแต่นาวาเอกหรือข้าราชการตำรวจผู้มียศตั้งแต่พันตำรวจเอกขึ้นไปข้อ๒๐ การร้องขอตามข้อ ๑๘หากสามารถทำให้ปรากฏหลักฐานเป็นหนังสือได้ ให้ผู้ร้องขอทำคำร้องพร้อมแสดงเหตุแห่งความจำเป็นเร่งด่วนและเหตุที่ไม่อาจไปพบผู้พิพากษาได้ข้อมูลและพยานหลักฐาน รวมทั้งเอกสารต่าง ๆ ตามข้อ ๑๐จัดส่งมาให้ผู้พิพากษาทางโทรสาร สื่ออิเล็กทรอนิกส์หรือสื่อเทคโนโลยีสารสนเทศประเภทนั้น โดยระบุรหัสประจำหน่วย หมายเลขโทรศัพท์โทรสาร รหัสสื่ออิเล็กทรอนิกส์หรือสื่อเทคโนโลยีสารสนเทศประเภทอื่นสำหรับติดต่อผู้ร้องขอแล้วให้ผู้ร้องขอโทรศัพท์มายังผู้พิพากษาเพื่อตอบข้อซักถามและจดบันทึกถ้อยคำของผู้ร้องขอกรณีไม่สามารถทำให้ปรากฏหลักฐานเป็นหนังสือได้ให้ผู้ร้องขอให้ถ้อยคำต่อผู้พิพากษาเพื่อจดบันทึกถ้อยคำของผู้ร้องขอไว้เป็นหลักฐานหมวด ๓การค้น ข้อ๒๑ ห้ามมิให้ค้นในที่รโหฐานโดยไม่มีหมายค้นหรือคำสั่งของศาลเว้นแต่พนักงานเจ้าหน้าที่เป็นผู้ค้นและในกรณี ดังต่อไปนี้(๑)เมื่อมีเสียงร้องให้ช่วยมาจากข้างในที่รโหฐานหรือมีเสียงหรือพฤติการณ์อื่นใดอันแสดงได้ว่ามีเหตุร้ายเกิดขึ้นในที่รโหฐานนั้น(๒)เมื่อปรากฏความผิดซึ่งหน้ากำลังกระทำลงในที่รโหฐาน(๓)เมื่อบุคคลที่ได้กระทำความผิดซึ่งหน้าขณะที่ถูกไล่จับหนีเข้าไป หรือมีเหตุอันแน่นแฟ้นควรสงสัยว่าได้เข้าไปซุกซ่อนตัวอยู่ในที่รโหฐานนั้น(๔)เมื่อมีพยานหลักฐานตามสมควรว่าสิ่งของที่มีไว้เป็นความผิดหรือได้มาโดยการกระทำความผิดหรือได้ใช้หรือมีไว้เพี่อจะใช้ในการกระทำความผิดหรืออาจเป็นพยานหลักฐานพิสูจน์การกระทำความผิดได้ซ่อนหรืออยู่ในนั้นประกอบกับทั้งต้องมีเหตุอันควรเชื่อว่าเนื่องจากการเนิ่นช้ากว่าจะเอาหมายค้นมาได้ สิ่งของนั้นจะถูกโยกย้ายหรือทำลายเสียก่อน(๕)เมื่อที่รโหฐานนั้นผู้จะต้องถูกจับเป็นเจ้าบ้านและการจับนั้นมีหมายจับหรือจับตามประมวลกฎหมายวิธีพิจารณาความอาญา มาตรา ๗๘การใช้อำนาจตาม(๔)ให้พนักงานเจ้าหน้าที่ผู้ค้นส่งมอบสำเนาบันทึกการตรวจค้นและบัญชีทรัพย์สินที่ได้จากการตรวจค้นรวมทั้งจัดทำบันทึกแสดงเหตุผลที่ทำให้สามารถเข้าค้นได้เป็นหนังสือให้ไว้แก่ผู้ครอบครองสถานที่ที่ถูกตรวจค้นแต่ถ้าไม่มีผู้ครอบครองอยู่ ณ ที่นั้นให้ส่งมอบหนังสือดังกล่าวแก่บุคคลเช่นว่านั้นในทันทีที่กระทำได้และรีบรายงานเหตุผลและผลการตรวจค้นเป็นหนังสือต่อผู้บังคับบัญชาเหนือขึ้นไปข้อ๒๒ ให้พนักงานเจ้าหน้าที่ที่ทำการค้นในที่รโหฐานสั่งให้เจ้าของหรือคนอยู่ในนั้นหรือผู้รักษาสถานที่ซึ่งจะค้นให้ยอมเข้าไปโดยมิหวงห้ามอีกทั้งให้ความสะดวกตามสมควรทุกประการในอันที่จะจัดการตามหมาย ทั้งนี้ ให้พนักงานเจ้าหน้าที่ผู้นั้นแสดงหมายหรือถ้าค้นได้โดยไม่ต้องมีหมายก็ให้แสดงนามและตำแหน่งถ้าบุคคลดังกล่าวในวรรคหนึ่งมิยอมให้เข้าไปพนักงานเจ้าหน้าที่มีอำนาจใช้กำลังเพื่อเข้าไป ในกรณีจำเป็นจะเปิดหรือทำลายประตูบ้านประตูเรือน หน้าต่าง รั้วหรือสิ่งกีดขวางอย่างอื่นทำนองเดียวกันนั้นก็ได้ข้อ๒๓ การค้นในที่รโหฐานต้องกระทำระหว่างพระอาทิตย์ขึ้นและตกหรือในระหว่างเวลาทำการในกรณีที่มีเหตุอันควรสงสัยว่ามีการกระทำความผิดตามพระราชกำหนดการประมงพ.ศ. ๒๕๕๘ มีข้อยกเว้นดังนี้(๑)เมื่อลงมือค้นแต่ในเวลากลางวัน ถ้ายังไม่เสร็จจะค้นต่อไปในเวลากลางคืนก็ได้(๒)ในกรณีฉุกเฉินอย่างยิ่ง จะทำการค้นในเวลากลางคืนก็ได้(๓)การค้นเพื่อจับผู้ดุร้ายหรือผู้ร้ายสำคัญจะทำการค้นในเวลากลางคืนก็ได้แต่ต้องได้รับอนุญาตพิเศษจากศาลตามหลักเกณฑ์และวิธีการที่กำหนดในข้อบังคับของประธานศาลฎีกาว่าด้วยหลักเกณฑ์และวิธีการเกี่ยวกับการออกคำสั่งหรือหมายอาญา พ.ศ. ๒๕๔๘ข้อ๒๔ ในกรณีที่ค้นโดยมีหมายพนักงานเจ้าหน้าที่ผู้มีชื่อในหมายค้นซึ่งต้องเป็นข้าราชการพลเรือนสามัญตำแหน่งประเภทวิชาการหรือประเภททั่วไปตั้งแต่ระดับชำนาญงานนายทหารเรือผู้มียศตั้งแต่ชั้นสัญญาบัตร หรือข้าราชการตำรวจผู้มียศตั้งแต่ร้อยตำรวจตรีหรือเทียบเท่าขึ้นไปเท่านั้นมีอำนาจเป็นหัวหน้าไปจัดการให้เป็นไปตามหมายนั้นข้อ๒๕ การค้นในที่รโหฐานนั้นจะค้นได้แต่เฉพาะเพื่อหาตัวคนหรือสิ่งของที่ต้องการค้นเท่านั้นแต่มีข้อยกเว้นดังนี้(๑)ในกรณีที่ค้นหาสิ่งของโดยไม่จำกัดสิ่ง พนักงานเจ้าหน้าที่ผู้ค้นมีอำนาจยึดสิ่งของใดๆ ซึ่งน่าจะใช้เป็นพยานหลักฐานเพื่อเป็นประโยชน์หรือยันผู้ต้องหาหรือจำเลย(๒)พนักงานเจ้าหน้าที่ซึ่งทำการค้นมีอำนาจจับบุคคลหรือสิ่งของอื่นในที่ค้นนั้นได้เมื่อมีหมายอีกต่างหาก หรือในกรณีความผิดซึ่งหน้าข้อ๒๖ ในการค้นนั้นพนักงานเจ้าหน้าที่ต้องพยายามมิให้มีการเสียหายและกระจัดกระจายเท่าที่ทำได้ข้อ๒๗ ถ้ามีเหตุอันควรสงสัยว่าบุคคลซึ่งอยู่ในที่ซึ่งค้นหรือจะถูกค้นจะขัดขวางถึงกับทำให้การค้นไร้ผลพนักงานเจ้าหน้าที่ผู้ค้นมีอำนาจเอาตัวผู้นั้นควบคุมไว้หรือให้อยู่ในความดูแลของพนักงานเจ้าหน้าที่ในขณะที่ทำการค้นเท่าที่จำเป็นเพื่อมิให้ขัดขวางถึงกับทำให้การค้นนั้นไร้ผลถ้ามีเหตุอันควรสงสัยว่าบุคคลนั้นได้เอาสิ่งของที่ต้องการพบซุกซ่อนในร่างกายพนักงานเจ้าหน้าที่ผู้ค้นมีอำนาจค้นตัวผู้นั้น และยึดสิ่งของต่าง ๆที่อาจใช้เป็นพยานหลักฐานได้ และการค้นนั้นจักต้องกระทำโดยสุภาพถ้าค้นผู้หญิงต้องให้หญิงอื่นเป็นผู้ค้นข้อ๒๘ สิ่งของซึ่งยึดได้ในการค้นให้ห่อหรือบรรจุหีบห่อตีตราไว้ หรือให้ทำเครื่องหมายไว้เป็นสำคัญข้อ๒๙ การค้นในที่รโหฐานนั้นก่อนลงมือค้นให้พนักงานเจ้าหน้าที่ผู้ค้นแสดงความบริสุทธิ์เสียก่อนและเท่าที่สามารถจะทำได้ให้ค้นต่อหน้าผู้ครอบครองสถานที่หรือบุคคลในครอบครัวของผู้นั้นหรือถ้าหาบุคคลเช่นกล่าวนั้นไม่ได้ก็ให้ค้นต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ขอร้องมาเป็นพยานการค้นที่อยู่หรือสำนักงานของผู้ต้องหาหรือจำเลยซึ่งถูกควบคุมหรือขังอยู่ให้ทำต่อหน้าผู้นั้นถ้าผู้นั้นไม่สามารถหรือไม่ติดใจมากำกับจะตั้งผู้แทนหรือให้พยานมากำกับก็ได้ถ้าผู้แทนหรือพยานไม่มีให้ค้นต่อหน้าบุคคลในครอบครัวหรือต่อหน้าพยานดังกล่าวในวรรคก่อนสิ่งของใดที่ยึดได้ต้องให้ผู้ครอบครองสถานที่บุคคลในครอบครัว ผู้ต้องหา จำเลย ผู้แทนหรือพยานดูเพื่อให้รับรองว่าถูกต้องถ้าบุคคลเช่นกล่าวนั้นรับรองหรือไม่ยอมรับรองก็ให้บันทึกไว้ข้อ๓๐ ให้พนักงานเจ้าหน้าที่ผู้ค้นบันทึกรายละเอียดแห่งการค้นและสิ่งของที่ค้นได้นั้นต้องมีบัญชีรายละเอียดไว้บันทึกการค้นและบัญชีสิ่งของนั้นให้อ่านให้ผู้ครอบครองสถานที่บุคคลในครอบครัว ผู้ต้องหา จำเลย ผู้แทนหรือพยานฟัง แล้วแต่กรณีแล้วให้ผู้นั้นลงลายมือรับรองไว้ข้อ๓๑ พนักงานเจ้าหน้าที่ที่ค้นโดยมีหมายต้องรีบส่งบันทึกและบัญชีดังกล่าวในข้อก่อนพร้อมด้วยสิ่งของที่ยึดมา ถ้าพอจะส่งได้ไปยังผู้ออกหมายหรือเจ้าพนักงานอื่นตามที่กำหนดไว้ในหมายในกรณีที่ค้นโดยไม่มีหมายโดยพนักงานเจ้าหน้าที่อื่นซึ่งไม่ใช่พนักงานสอบสวนให้ส่งบันทึก บัญชี และสิ่งของไปยังพนักงานสอบสวนหรือเจ้าหน้าที่ใดซึ่งต้องการสิ่งเหล่านั้นข้อ๓๒ ห้ามมิให้ทำการค้นบุคคลใดในที่สาธารณสถานเว้นแต่พนักงานเจ้าหน้าที่เป็นผู้ค้นในเมื่อมีเหตุอันควรสงสัยว่าบุคคลนั้นมีสิ่งของในความครอบครองเพื่อจะใช้ในการกระทำความผิดหรือซึ่งได้มาโดยการกระทำความผิดหรือซึ่งมีไว้เป็นความผิดข้อ๓๓ เมื่อพนักงานเจ้าหน้าที่ได้จัดการตามหมายค้นแล้วให้บันทึกรายละเอียดในการจัดการนั้นว่าจัดการตามหมายได้หรือไม่แล้วให้ส่งบันทึกไปยังศาลที่ออกหมายโดยเร็วแต่ต้องไม่ช้ากว่า ๑๕ วัน นับแต่วันจัดการตามหมายข้อ๓๔ เมื่อมีเหตุที่จะเพิกถอนหมายค้นให้พนักงานเจ้าหน้าที่หรือบุคคลที่เกี่ยวข้องรายงานหรือแจ้งให้ศาลที่ออกหมายทราบโดยเร็วเพื่อให้ผู้พิพากษาไต่สวนและมีคำสั่งเป็นการด่วนเมื่อผู้พิพากษามีคำสั่งให้เพิกถอนหมายค้นแล้วบุคคลที่เกี่ยวข้องอาจร้องขอให้ผู้พิพากษาออกหลักฐานการเพิกถอนหมายค้นนั้นให้ก็ได้ข้อ๓๕ บันทึกการตรวจค้นและบัญชีทรัพย์สินที่ได้จากการตรวจค้นให้ใช้ตามแบบที่กำหนดท้ายระเบียบนี้ประกาศ ณ วันที่ ๒๒มีนาคม พ.ศ. ๒๕๕๙วิมล จันทรโรทัยอธิบดีกรมประมง[เอกสารแนบท้าย]๑. บันทึกการตรวจค้น๒. บัญชีทรัพย์สินที่ได้จากการตรวจค้น(ดูข้อมูลจากภาพกฎหมาย)ปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๓ ง/หน้า ๑/๒๙ มีนาคม ๒๕๕๙